ब्रह्मपुत्र नदी
ब्रह्मपुत्र एक नदी है। यह तिब्बत, भारत तथा बांग्लादेश से होकर बहती है। ब्रह्मपुत्र का उद्गम हिमालय के उत्तर में तिब्बत के पुरंग जिले में स्थित मानसरोवर झील के निकट होता है, जहाँ इसे यरलुङ त्सङ्पो कहा जाता है। तिब्बत में बहते हुए यह नदी भारत के अरुणांचल प्रदेश राज्य में प्रवेश करती है। आसाम घाटी में बहते हुए इसे ब्रह्मपुत्र और फिर बांग्लादेश में प्रवेश करने पर इसे जमुना कहा जाता है। पद्मा (गंगा) से संगम के बाद इनकी संयुक्त धारा को मेघना कहा जाता है, जो कि सुंदरबन डेल्टा का निर्माण करते हुए बंगाल की खाड़ी में जाकर मिल जाती है।
तिब्बत में धर्म
कई विद्वानों ने यह टिप्पणी की है कि बोन धर्म और हिन्दू धर्म के भगवान शिव में बहुत-सी तीर्थ व अन्य सामान्ताएँ हैं। मसलन मानसरोवर और कैलाश पर्वत दोनों ही धर्मों में पवित्र माने जाते थे और हिन्दूओं के लिये शिवजी के कारण विषेश महत्व रखते हैं। इसी तरह बहुत-सी तिब्बत में उत्पन्न होने वाली नदियाँ भी हिन्दूओं और बोन धर्मियों के लिये धार्मिक आस्था की बिन्दु हैं। कुछ विद्वानों का सोचना है कि यह सम्भवत: प्राचीन बोन धर्म का हिन्दू धर्म पर प्रभाव हो सकता है। अन्य कहते हैं कि शायद कश्मीर से शिव-उपासकों के तिब्बत जाने से बोन धर्म में हिन्दू-तत्व सम्मिलित हो गए। कई आर्य-हिन्दू दिव्य हस्तियाँ, मसलन यमराज, भी बोन-उपासकों द्वारा तिब्बत में बौद्ध प्रभाव से पहले से ही मान्य थी और तिब्बत में उनकी बोन प्रतिमाएँ प्राचीनकाल से ही बनती आई हैं।  तिब्बत में निवास करने वाले अधिकांश हान चीनी अपने मूल चीनी लोक धर्म ("शेंदो", अर्थात् " देवताओं का मार्ग ") का अभ्यास करते हैं। ल्हासा के एक "गुआन दी" मंदिर है (拉萨关帝庙) जहां युद्ध के चीनी देवता गुआन यू को जातीय चीनी, तिब्बती, मंगोल और मांचू देवता "गेसार" के रूप में पहचाना जाता है। यह मंदिर चीनी और तिब्बती वास्तुकला दोनों के अनुसार बनाया गया है। इसे पहली बार 1792 में चिंग राजवंश के तहत बनाया गया था और 2013 के दशक के बाद इसे पुनर्व्यवस्थित किया गया।